CELEX: 62019TN0530
Language: hu
Date: 2019-07-26 00:00:00
Title: T-530/19. sz. ügy: 2019. július 26-án benyújtott kereset — Nord Stream kontra Parlament és Tanács

16.9.2019   
            
            
               HU
            
            
               Az Európai Unió Hivatalos Lapja
            
            
               C 312/45
            
         
      2019. július 26-án benyújtott kereset — Nord Stream kontra Parlament és Tanács
      (T-530/19. sz. ügy)
      (2019/C 312/37)
      Az eljárás nyelve: angol
      
         Felek
      
      
         Felperes: Nord Stream AG (Zug, Svájc) (képviselők: M. Raible, C. von Köckritz és J. von Andreae ügyvédek)
      
         Alperesek: Európai Parlament és az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a földgáz belső piacára vonatkozó közös szabályokról szóló 2009/73/EK irányelv módosításáról szóló, 2019. április 17-i (EU) 2019/692 európai parlamenti és tanácsi irányelvet annyiban, amennyiben ezen irányelv 1. cikkének 9. pontja a 2009/73 irányelvet a 49a. cikk (3) bekezdésének első mondatával egészíti ki, amely szerint „[a]z (1) és (2) bekezdésnek megfelelő határozatokat 2020. május 24-ig meg kell hozni”;
               
            
                  —
               
               
                  az Európai Parlamentet, illetve az Európai Unió Tanácsát kötelezze a felperes költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első, arra alapított jogalap, hogy a 2009/73 irányelvbe újonnan beillesztett 49a. cikk értelmében vett, eltérésre vonatkozó esetleges határozatok meghozatalára nyitva álló határidő túl rövid, éppen ezért sérti az arányosság EUSZ 5. cikk (4) bekezdésében rögzített általános jogelvét.
               
            
                  2.
               
               
                  A második, arra alapított jogalap, hogy a módosító irányelvet részben meg kell semmisíteni az EUMSZ 296. cikk megsértése folytán, hiszen nem tartalmaz indokolást a megtámadott rendelkezésben található túl rövid határidő bevezetésére vonatkozóan.
               
            
                  3.
               
               
                  A harmadik, arra alapított jogalap, hogy a megtámadott rendelkezés sérti a bizalomvédelem elvét, mivel jogalap nélkül korlátozza a 2009/73 irányelvbe újonnan beillesztett 49a. cikk szerinti eltérés lehetőségét. Az eltérés lehetősége jogilag kötelező a módosító irányelv hatálybalépésekor kiépült és üzemelő, harmadik országbeli tengeralatti vezetékeket üzemeltetők jogos bizalmának védelme érdekében.